Geoană spune că nu mai are legături cu cumnatul său, Ionuț Costea: Gorghiu și Guvernul „să-și facă treaba” și să-l aducă în țară
Mircea Geoană a afirmat marți seară, într-o dezbatere la Antena 3, că „a întrerupt orice relație” cu cumnatul său, Ionuț Costea, condamnat la 6 ani de închisoare și localizat de autoritățile judiciare în Turcia, dar fără a exista o adresă exactă. El le cere Guvernului și ministrului Justiției, Alina Gorghiu, „să-și facă treaba” și să-l aducă în țară, pentru că „nimeni nu este mai presus de lege”.